OzLabs/hebrew-wiki-articles huggingface dataset:
בלזיוס פון שמואה

בלזיוס אדלר פון שמואה (בגרמנית: Blasius Edler von Schemua; 2 בינואר 1856 - 21 בנובמבר 1920) היה גנרל בצבא האוסטרו-הונגרי אשר שימש לתקופה קצרה כראש המטה הכללי, וכן שימש כמפקד הקורפוס ה-2 בתחילת מלחמת העולם הראשונה.

==ביוגרפיה==
שמואה נולד בקלנגפורט ב-2 בינואר 1856. אביו היה מאיור בצבא האוסטרי, ואחיו הגיע גם הוא לדרגת גנרל. הוא למד בבית הספר לצוערים במרבורג ולאחר מכן באקדמיה הצבאית התרזיאנית בווינר נוישטאדט. ב-1874 החל לשרת בצבא האוסטרו-הונגרי בדרגת לויטננט. בין 1879–1881 היה חבר במשלחת צבאית אוסטרו-הונגרית שנשלחה לסייע לשושלת הקאג'ארית. לאחר חזרתו לאוסטריה, למד בבית הספר למלחמה בווינה עד 1884. ב-1885 הוא החל לשרת במטה הכללי. ב-1894 הוא החל לעבוד כמורה צבאי בבית הספר למלחמה. ב-1898 הוא הועלה לדרגת אוברסט. ב-1902 הוא מונה למפקד גדוד הרגלים ה-66. ב-1905 הוא הועבר לפקד על הבריגדה ה-55. ב-1908 הועבר לפקד על הדיוויזיה ה-18. ב-1909 הוא הועלה לדרגת פלדמרשל-לויטננט.

ב-3 בדצמבר 1911 פוטר קונרד פון הצנדורף מתפקיד ראש המטה הכללי לאחר מחלוקת עם פרנץ יוזף הראשון, קיסר אוסטריה. שמואה מונה כמחליפו בתפקיד. כעבור שנה אחת בתפקיד, הקיסר פיטר את שמואה והחזיר את הצנדורף לנוכח איום למלחמה בבלקן. שמואה הועבר לפקד על הקורפוס ה-16, וכעבור שנה הועלה לדרגת גנרל. באפריל 1914 הוא הועבר לפקד על קורפוס וינה.

עם פרוץ מלחמת העולם הראשונה הועבר שמואה לפקד על הקורפוס ה-2, שהיה חלק מהארמייה ה-4 בפיקודו של מוריץ פון אופנברג. הוא השתתף בניצחון על הרוסים בקרב קומרוב, אולם לאחר מכן הובס בקרב רווה. בעקבות התבוסה הוא הודח מהפיקוד על הקורפוס והועבר למפקח על קו הביצורים פרשבורג-קרמס. במרץ 1915 הוא פרש מהצבא ועבר להתגורר בעיר הולדתו, ונפטר ב-21 בנובמבר 1920.

==קישורים חיצוניים==
* [https://www.biographien.ac.at/oebl/oebl_S/Schemua_Blasius_1856_1920.xml בלזיוס פון שמואה] בלקסיקון הביוגרפי האוסטרי
* [https://apis.acdh.oeaw.ac.at/person/42016 בלזיוס פון שמואה] באתר האקדמיה האוסטרית למדעים

קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:גנרלים אוסטרו-הונגרים
קטגוריה:ילידי 1856
קטגוריה:נפטרים ב-1920
יצחק גלפט

יצחק גלפט (11 באוגוסט 1900 – 15 במאי 1977) היה מראשוני חוקרי הכלכלה בארץ ישראל, פרופסור לכלכלה בבית הספר הגבוה למשפט וכלכלה ובאוניברסיטה העברית בירושלים.

== ביוגרפיה ==
נולד ברוסיה, למד בגימנסיה ובמכון לכלכלה חקלאית באודסה. עלה לארץ בשנת 1922 והצטרף לאנשי "חבורת הדרום". בשנת 1926 יצא ללמוד תואר שני במכון למדעים בין לאומיים בז'נבה ובהמשך כתב עבודת דוקטור בכלכלה בנושא "קואופרציית העובדים בארץ ישראל" באוניברסיטת בריסל.<ref></ref> בשנת 1931 חזר לארץ וייסד וערך את העיתון הכלכלי הראשון בארץ "המשק השיתופי".<ref name=":0"></ref>

בשנת 1936 החל לשמש כמרצה בבית הספר למשפט וכלכלה, ובמקביל עורך המדור הכלכלי של אטלס ישראל ומונה לחבר החברה הכלכלית המלכותית .

בין השנים 1948 - 1949 שימש נציג כלכלי של מדינת ישראל במדינות סקנדינביה, בחזרתו לארץ מונה למנהל המחלקה לחקר כלכלי במשרד האוצר ולחבר מועצת המנהלים של בנק הפועלים.<ref name=":0" />

בשנת 1953 מונה לדיקן הפקולטה לכלכלה של בית הספר למשפט וכלכלה.

בשנת 1961 נבחר לחבר במועצה המדעית להשתלמות של המכון לחקר של התפתחות כלכלית וחברתית באוניברסיטת פריז.<ref></ref>

בשנת 1962 התמנה לפרופסור חבר באוניברסיטה העברית בירושלים<ref></ref> ובשנת 1968 מונה לפרופסור מן המניין.<ref></ref>

במהלך השנים היה מרצה אורח בבית הספר ללימודי חברה בברונסביק (שוודיה), בקואופרטיב קולג' בסטנפורד האל , בבית הספר השימושי למדעים גבוהים בפריז ובאוניברסיטת פריז.

היה נשוי לד"ר סילביה רייך גלפט חוקרת במכון וולקני.

נפטר ב-15 במאי 1977 לאחר מחלה ממושכת ונטמן בבית העלמין בחולון.

== כתביו ==
=== ספרים ===
* מסות בכלכלה שתופית: לתיאוריה הסוציאליסטית של הקואופרציה במשק ובחברה, תל אביב: המשביר המרכזי, 1939.
* זרמים חדשים במחשבה הכלכלית, ספרים א - ג, ספרית פועלים, 1943 - 1951.
* הכלכלה הערבית בארץ ישראל ובארצות המזרח התיכון, בשיתוף עם ז. אברמוביץ, 1944.
* הקואופרציה היצרנית בעולם, תל אביב: הוצאת ספר, תש"ו.
* תרומות: מסות ועיונים בשאלות כלכלה וחברה, ספרית פועלים, 1957.
*מבוא לכלכלה שיתופית (סיכומי הרצאות), תל אביב, 1966.
*יעדים חברתיים במחשבה הכלכלית, תל אביב: ברונפמן, 1975.

=== מאמרים ===
* ()
* 
* 
* 
* 

== קישורים חיצוניים ==
* 

==הערות שוליים==

קטגוריה:כלכלנים ישראלים
קטגוריה:ישראלים ילידי רוסיה
קטגוריה:סגל האוניברסיטה העברית בירושלים: כלכלה
קטגוריה:עובדי משרד האוצר
קטגוריה:ישראלים שנולדו ב-1900
קטגוריה:ישראלים שנפטרו ב-1977
אוטו דר

אוטו דר (במקור עד 1913 דירנפלד,<ref>Az engedélyt tartalmazó BM rendelet száma/évszáma: 130092/1913. Forrás: MNL-OL 30791. mikrofilm 778. kép 1. karton. Névváltoztatási kimutatások 1913. év 14. oldal 38. sor</ref> בהונגרית: Dér Ottó; בודפשט, 10 באוקטובר 1896 – ?) היה רופא עור יהודי-הונגרי, פרופסור באוניברסיטה.

== ביוגרפיה ==
אוטו דירנפלד נולד במשפחה יהודית כבנם של ליפוט דירנפלד (1860–1935), חלפן כספים, ושל רגינה וגנר<ref>Renée utónéven is</ref> (1873–1944).<ref></ref> את לימודיו התיכוניים השלים בגימנסיה הראשית בבודפשט של מסדר ההוראה (1906–1914). לאחר בחינות הבגרות הפך לסטודנט בפקולטה לרפואה של אוניברסיטת בודפשט (כיום שמה אוניברסיטת אטווש לוראנד), ובאותה שנה התגייס ולחם במלחמת העולם הראשונה. הוא קיבל מספר עיטורים. הוא שוחרר ב-1918 בדרגת סגן רפואי. לאחר שקיבל את התואר דוקטור לרפואה הפך למתמחה במרפאת עור ומין של אוניברסיטת ארז'בט בפץ'. משנת 1925 עבד כמרצה בכיר ולאחר מכן כפרופסור באותה אוניברסיטה.

רעייתו הייתה מתילד פאלושקה (1901–?), לה נישא ב-24 בדצמבר 1934 בבודפשט.<ref></ref> אשתו ניסתה להתאבד בספטמבר 1936. במשוער הוא ניספה בשואה. (הוא חי בעיר פץ' שמשם נשלחו היהודים למחנה ההשמדה אושוויץ באביב 1944).

== מחקריו וכתביו ==
* "קאינון" בטיפול דרמטולוגי, עם התייחסות מיוחדת לפסוריאזיס, עם כמה הערות על הפתוגנזה שלה. (שבועון רפואי, 1924, 41)
* היווצרות והיסטולוגיה של גבול הביסמוט. (רפואה, 1926, 25)
* על צבע נגעי העור (חינוך רפואי, 1927, 4)
* האלונל בפרקטיקה הדרמטולוגית. (רפואה, 1927, 40)
* על השימוש ב"דרמותרמה". (רפואה, 1929, 12)
* על טיפול רפואי בהפרעות כוח גברא. (רפואה, 1932, 22)

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM193230 נתוניו] במאגרי המוזיאון הספרותי פטפי).
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944. 1990–2002)
* (לקסיקון התחייה בהונגרית)
== הערות שוליים ==

קטגוריה:רופאים יהודים הונגרים
קטגוריה:רופאי עור יהודים הונגרים
קטגוריה:חיילים יהודים במלחמת העולם הראשונה
קטגוריה:בודפשט: אישים
קטגוריה:יהודים בצבא האוסטרו-הונגרי
קטגוריה:יהדות בודפשט
קטגוריה:אנשי צבא אוסטרו-הונגרים במלחמת העולם הראשונה
קטגוריה:בוגרי אוניברסיטת אטווש לוראנד בודפשט
קטגוריה:נפטרים במאה ה-20
קטגוריה:הונגרים שנולדו ב-1896
גאנביה

גאנביה (בצרפתית: Ganvié) הוא כפר אגם בבנין, אפריקה, השוכן בצפון , סמוך לקוטונו. אוכלוסיית הכפר מונה כ-20,000 איש, זהו כנראה כפר האגם הגדול ביותר באפריקה והוא פופולרי מאוד בקרב תיירים.

הכפר נבנה במאה השש-עשרה או השבע-עשרה על ידי אנשי טופינו שהשתמשו באגם כמקום מקלט ומסתור מפני לוחמי פון שחטפו אנשים כבני ערובה על מנת למכור אותם כעבדים לאירופאים. הכפר מורכב מבתי כלונסאות השוכנים על המים והתנועה בו נעשית באמצעות סירות עץ. תושבי הכפר גאנביה מכונים לעיתים קרובות "אנשי מים" <ref></ref> והאזור עצמו מכונה לעיתים קרובות "ונציה של אפריקה".

מלבד התיירות כלכלת הכפר מתבססת בעיקר על דיג וגידול דגים. אמצעי התחבורה היחיד אל הכפר וממנו הוא באמצעות סירות עץ.

הכפר נוסף לרשימה מוקדמת של אתרי המורשת העולמית של אונסק"ו ב-31 באוקטובר 1996 בקטגוריית התרבות. <ref></ref>

== גלריה ==
<gallery>
File:Ganvié au fil de l'eau (2).webm|שיט בכפר
Image:ganvie1.jpg|בית בכפר
Image:bateau_ganvie.jpg|סירה בכפר
</gallery>

== ראו גם==
* בתי כלונסאות
* ונציה

==הערות שוליים==

== קישורים חיצוניים ==

* [https://www.excelman.com/en/galerie/afrique/ganvie/ganvie.html גלריית תמונות של גאנביה]

קטגוריה:בנין: אתרי מורשת עולמית
קטגוריה:בנין: ערים
מרכז דארפור

מרכז דארפֿוּר (בערבית: وسط دارفور) היא אחת מ-18 המדינות (וילאיאת) בסודאן ואחת מחמש הווילאיאת המרכיבות את חבל דארפֿוּר. שטחה הוא 37,114 קמ"ר ואוכלוסייתה מונה 2,499,000 (נכון ל־2017). בירתה היא זאלינגיי . בדרום־מערב גובלת המדינה ברפובליקה המרכז-אפריקאית ובצ'אד.

== הערות שוליים ==

קטגוריה:סודאן: מדינות
פרדיננד רוסצ'יץ'

פרדיננד רוסצ'יץ (בפולנית: Ferdynand Ruszczyc; 1870–1936) היה צייר, יוצר הדפסים ומעצב במה פולני. <ref>Anna Bernat, Ferdynand Ruszczyc, Edipresse Polska, 2007,</ref><ref></ref>

== ביוגרפיה ==
רוסצ'יץ' נולד בכפר בוהדנוב שבאימפריה הרוסית (כעת בלארוס), ובילה את ילדותו במינסק. הוא סיים את לימודיו בגימנסיה במינסק ב-1890. 

רוסצ'יץ' למד משפטים באוניברסיטת סנקט פטרבורג, אך מאוחר יותר החליף מגמות והחל ללמוד שיעורי ציור באקדמיה הקיסרית לאמנויות. הוא היה תלמידם של ציירי הנוף הרוסים המפורסמים איוואן שישקין וארכיפ קוינג'י.

רוסצ'יץ' נסע לחצי האי קרים כדי לצייר נופי ים, ומאוחר יותר נסע לאיים הבלטים ולשוודיה לצייר נופים צפוניים. הוא ביקר בברלין, שם הושפע מאוד מהציירים הסימבוליסטים, כמו ארנולד בקלין.

לאחר סיום הלימודים, ערך רוסצ'יץ סיורים נרחבים במערב אירופה תוך שילוב חלק ניכר מהסגנונות בהם נתקל שם באמנותו.<ref></ref>

=== קריירה ===
יחד עם קז'ימייז' סטברובסקי, קסווארי דוניקובסקי, קונרד קרז'ינובסקי, סייע רוסצ'יץ' בפיתוח בית הספר לאמנויות יפות בוורשה, שם לימד במשך זמן מה. בשנים 1907–1908 החזיק בתפקיד הוראת ציור נוף באקדמיה לאמנויות יפות בקרקוב.

בשנת 1908, עם יוזף מהופר, ארגן רוסצ'יץ' תערוכה של ציור פולני בווינה. לאחר מכן התיישב בווילנה, שם התמסר להוראה. אחד מתלמידיו באותה תקופה היה הפסל הרוסי והסובייטי אייזיק איטקינד. רוסצ'יץ' גם ארגן אירועי תרבות, ועבד כגרפיקאי, מעצב כרזות ומאייר.

כמעצב תלבושות השתתף במספר הצגות של התיאטרון העירוני, והיה חבר ב"ועדה לשימור אנדרטת אדם מיצקביץ'". בשנים 1918 ו-1919 השתתף בהקמת הפקולטה לאמנויות יפות באוניברסיטת סטפן באטורי, שם נבחר לדיקן הראשון.<ref></ref>

== גלריה ==
<gallery mode="packed" heights="180">
File:Ruszczyc Old apple trees.jpg|עץ תפוחים זקן
File:Ruszczyc Soil.png|אדמה
File:Ferdynand Ruszczyc - Krym - brzeg morza - Google Art Project.jpg|חוף בקרים
File:Krzyz w sniegu.jpg|נוף חורפי
File:Mlyn zima 3.jpg|נוף חורפי
</gallery>

== קישורים חיצוניים ==

== הערות שוליים ==

קטגוריה:ציירים פולנים
קטגוריה:ילידי 1870
קטגוריה:נפטרים ב-1936
פטר פלש

פטר פלש (בהונגרית: Flesch Péter; בודפשט, 22 באוקטובר 1915<ref></ref> - פאלמות' (Falmouth), ארצות הברית, 1 ביולי 1969) היה דוקטור לרפואה יהודי-הונגרי-אמריקאי, רופא עור, פרופסור באוניברסיטה.

== קורות חייו ==
פטר פלש נולד במשפחה יהודית כבנם של רופא הילדים ארמין פלש ושל מריאנה אדלר. הוא סיים את לימודיו ואת בחינות הבגרות בודפשט, ובשנת 1939 קיבל תואר ברפואה (MD) באוניברסיטת פאזמאן פטר (שמה היום אוניברסיטת אטווש לוראנד). ב-1941 הצליח להגר לארצות הברית מרדיפת היהודים בממלכת הונגריה והפשיזם. שנתיים לאחר מכן, קיבל תואר שני במדעים (MSc) מאוניברסיטת שיקגו, שם למד פרמקולוגיה. ב-1944, יחד עם פרופסור אישטוואן רוטמן, פרסם את המחקר The Physiology of the Skin "הפיזיולוגיה של העור". בשנה שלאחר מלחמת העולם השנייה השתתף כמומחה רפואי במשפטי נירנברג של פושעי המלחמה הנאצים העיקריים, ולאחר מכן חזר לשיקגו, שם עבד במעבדת הניסויים של המחלקה לפרמקולוגיה של האוניברסיטה. מ-1950 ועד מותו עבד באוניברסיטת פנסילבניה תחילה כמרצה, מ-1958 כמרצה בכיר ולבסוף (מ-1963) כפרופסור מחקר. אגודות אמריקאיות ובינלאומיות רבות בחרו בו כחבר, כולל האקדמיה למדעים של ניו יורק. הוא ביצע מחקר דרמטולוגי בסיסי, בחן את הפיגמנטציה של שיער נשי האדום, ויטמין A, כימיה של העור וקרטיניזציה. 85 פרסומים מדעיים שלו פורסמו.

הוא קבור בבית הקברות הציבורי וודס הול.<ref></ref>

== לקריאה נוספת ==
* (אלכסנדר אמד: פטר פלש. חיפה, ישראל).
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 ([https://mek.oszk.hu/00300/00355/html/ לקסיקון ביוגרפי הונגרי]. עורכת ראשית אגנש קניירש)
== הערות שוליים ==

קטגוריה:רופאים יהודים הונגרים
קטגוריה:רופאי עור יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:מהגרים מהונגריה לארצות הברית
קטגוריה:רופאים יהודים אמריקאים
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1915
קטגוריה:אמריקאים שנפטרו ב-1969
קרל פון האקה

קרל גיאורג אלברכט ארנסט פון האקה (בגרמנית: Karl Georg Albrecht Ernst von Hake; 8 באוגוסט 1768 – 19 במאי 1835) היה גנרל פרוסי אשר כיהן כראש המטה הכללי וכשר המלחמה של פרוסיה בין 1808–1812, ושוב בין 1819–1833.

==ביוגרפיה==
האקה נולד ב-8 באוגוסט 1768 בגוט פלאטוב. הוא היה בן למשפחת אצולה פרוסית ותיקה. אביו, קרל פרידריך פון האקה, היה סגן ראש ממשלת פרוסיה. ב-1780 הוא נשלח לחצר המלכות בברלין כדי לשמש כנושא כלים עבור המלך פרידריך הגדול. ב-1785 הוא החל לשרת בצבא הפרוסי. הוא הוצב ברגימנט המשמר (מס' 15) וב-1788 הועלה לדרגת לויטננט משנה. ב-1792 הוא הצטרף לחיל המשלוח הפרוסי שנשלח לדכא את המהפכה הצרפתית. הוא השתתף במצור על מץ ובקרב ואלמי. ב-1793 הוא השתתף בקרב פירמזנס ועל חלקו בקרב עוטר בפור לה מריט. לאחר מכן חזר לברלין והוצב במטה הכללי.

ב-1799 הוא מונה לשלישו הצבאי של הגנרל ויכארד פון מלנדורף. ב-1804 הוא הועבר לשמש כשלישו של הנסיך היינריך. ב-17 ביוני 1810, בלחץ הקיסרות הצרפתית, נאלץ פרידריך וילהלם השלישי, מלך פרוסיה לפטר את גרהרד פון שרנהורסט ששימש כרמטכ"ל וכשר המלחמה בו זמנית, והאקה נכנס לשני התפקידים במקומו. בפועל, השפעתו הייתה מועטה. שרנהורסט הוביל בצבא הפרוסי רפורמה מקיפה, ונותר דמות דומיננטית ומשפיעה גם לאחר פיטוריו. המלך לא בטח בהאקה, ומינויו נועד רק כדי להרגיע את הצרפתים. ההחלטות בפועל התקבלו בידי שרנהורסט. במרץ 1812 הוא עזב את התפקיד. במאי של אותה שנה הוא הועלה לדרגת גנרל-מאיור.

לאחר שפרוסיה הצטרפה למלחמת הקואליציה השישית, מונה האקה למפקח על גיוס הכוחות. לאחר מכן הוא מונה לנציג הפרוסי במפקדה העליונה של בעלות הברית שבראשה עמד הנסיך שוורצנברג. הוא השתתף בקרב לייפציג וזכה בתוספת של עלי אלון לעיטור הפור לה מריט שלו. הוא השתתף גם בקרב ווטרלו ופיקד על הבריגדה ה-13. ב-28 ביוני 1815 הוא הועבר לפקד על הכוחות הפרוסיים בצרפת. לקראת סוף אותה שנה הוא חזר לפרוסיה ומונה למפקד חיל המצב בדנציג ואז למפקד חיל המצב בגלוגאו. ב-1816 הוא מונה למפקד אזור הריין.

ב-26 בדצמבר 1819 הוא נכנס לכהונה שנייה כרמטכ"ל וכשר המלחמה. הוא כיהן בשני התפקידים עד 20 באוקטובר 1833 אז נאלץ לפרוש בשל מצבו הבריאותי. הוא עבר להתגורר באיטליה, ונפטר בקסטלמארה די סטאביה ב-19 במאי 1835.

==קישורים חיצוניים==

* [https://prussianmachine.com/prussia/hake.htm קרל פון האקה] באתר prussian machine
* [https://de.wikisource.org/wiki/ADB:Hake,_Karl_Georg_Albrecht_Ernst_von קרל פון האקה] בביוגרפיה הגרמנית הכללית
* [https://www.deutsche-biographie.de/sfz25520.html קרל פון האקה] בביוגרפיה הגרמנית

קטגוריה:אנשי צבא פרוסים
קטגוריה:מעוטרי פור לה מריט
קטגוריה:אבירי מסדר העיט השחור
קטגוריה:אנשי צבא במלחמות נפוליאון
קטגוריה:גרמנים שנולדו ב-1768
קטגוריה:גרמנים שנפטרו ב-1835
יאן-ניקלאס בסטה

יאן-ניקלאס בסטה (נולד ב-4 בינואר 1999) הוא כדורגלן גרמני המשחק כקיצוני עבור בנפיקה ליסבון מליגת העל הפורטוגלית.

==קריירת מועדונים==

לאחר שהצטרף לבורוסיה דורטמונד בגיל 8, הוא ערך את הופעת הבכורה התחרותית שלו עבור הקבוצה הבוגרת ב-12 באוגוסט 2017 במשחק הגביע הגרמני נגד רילזינגן-ארלן. על אף ששיחק גם במשחקי ידידות טרום עונה של הקבוצה הבוגרת בקיץ אותה שנה, הוא בילה את שאר עונת 2017/2018 בקבוצת הנוער.

ב-4 ביולי 2018, עבר לורדר ברמן, שם גם שובץ בקבוצת המילואים בעונה הראשונה.

ב-18 ביוני 2019, הושאל לאמן ההולנדית לעונת 2019/2020. הוא ערך את הופעת הבכורה שלו בליגת העל ההולנדית ב-24 באוגוסט 2019 במשחק נגד וילם II.

ביולי 2020 הושאל בסטה שוב מברמן, הפעם ליאן רגנסבורג לתקופת השאלה של שנתיים.

ב-15 ביוני 2022, חתם בסטה על חוזה ל-3 שנים בהיידנהיים מהבונדסליגה.<ref></ref>

== קישורים חיצוניים ==

== הערות שוליים ==

קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני בורוסיה דורטמונד
קטגוריה:כדורגלני ורדר ברמן
קטגוריה:כדורגלני אמן
קטגוריה:כדורגלני יאן רגנסבורג
קטגוריה:כדורגלני פ.צ. היידנהיים
קטגוריה:כדורגלני בנפיקה ליסבון
קטגוריה:ספורטאים זרים בהולנד
קטגוריה:ספורטאים זרים בפורטוגל
קטגוריה:גרמנים שנולדו ב-1999
כריסטוף ביז'ו

כריסטוף ביז'ו (נולד ב-23 בדצמבר 1965, ניי-סיר-סן, צרפת) שימש כשגריר צרפת בישראל בין השנים 2009 ל-2013.

== קריירה ==
ביז'ו הוצב בנציגות הקבועה של צרפת לאו"ם בניו יורק בין השנים 1997–2001, ושימש כסגן מנהל דרום אפריקה והאוקיינוס ההודי. בין השנים 2001–2004 שימש כסגן השגריר הצרפתי בתל אביב, ובין השנים 2004–2007 כיועץ השר לענייני חוץ ואירופה. בין השנים 2007–2009 שימש כאחראי מדיניות החוץ של צרפת בצפון אפריקה, המזרח הקרוב והתיכון.

=== שגריר בישראל, 2009–2013 ===
ביז'ו ביקר בשדרות ב-16 בספטמבר 2009, כדי להפגין סולידריות עם תושביה.

מקום מגוריו בירושלים היה בשכונת טלביה.

ביום שלישי, 24 באפריל 2012, בעת טיול לבדו במדבר יהודה ליד נבי מוסא, נשדד ביז'ו על ידי שני תוקפים. ביז'ו נענה לדרישותיהם ולא נפגע. הוא נשדד מהסלולרי והארנק שלו.<ref>[http://www.ynetnews.com/articles/0,7340,L-4220153,00.html French ambassador to Israel mugged near Nabi Musa], ynetnews (English-language online edition of Yedioth Ahronoth). Retrieved 27 April 2012</ref>

=== קריירה מאוחרת יותר ===
בספטמבר 2013, על פי החלטה של פרנסואה הולנד, ביז'ו הופקד על מחלקת האסטרטגיה של המנהל הכללי לביטחון חוץ (DGSE). הוא הוחלף כשגריר על ידי פטריק מייזונאב .

==קישורים חיצוניים==

== הערות שוליים ==

קטגוריה:בוגרי אקול פוליטקניק
קטגוריה:ניי-סיר-סן: אישים
קטגוריה:שגרירי צרפת בישראל
קטגוריה:צרפתים שנולדו ב-1965
גוסטב פון ראוך

יוהאן יוסטוס גאורג גוסטב פון ראוך (בגרמנית: Johann Justus Georg Gustav von Rauch; 1 באפריל 1774 – 2 באפריל 1841) היה גנרל פרוסי אשר שימש כראש המטה הכללי של הצבא הפרוסי למשך שנה אחת בין 1812–1813, וכשר המלחמה בין 1837–1841.

==ביוגרפיה==
ראוך נולד בבראונשווייג ב-1 באפריל 1774. הוא היה הבכור מבין שנים עשר בניו ובנותיו של בונאוונטורה פון ראוך - גנרל בצבא הפרוסי ומנהל אקדמיית ההנדסה המלכותית בפוטסדאם. אחיו היו הגנרלים לאופולד פון ראוך, מנהל אקדמיית המלחמה הפרוסית בברלין, ופרידריך וילהלם פון ראוך איש סודו ושלישו הצבאי של פרידריך וילהלם הרביעי, מלך פרוסיה. בין אחיותיו היו שרלוט, אשר הייתה נשואה ללוין פון ביסמרק, ופרידריה אשר הייתה נשואה לגנרל היינריך פון קנובלסדורף.

ראוך התגייס לצבא הפרוסי ב-1788 ולמד באקדמיית ההנדסה המלכותית בפוטסדאם במשך שנתיים. ב-6 באפריל 1790 בהיותו בן 16 בלבד, הוא הועלה לדרגת לויטננט, וב-1794 הוא השתתף בדיכוי מרד קושצ'ושקו. ב-1802 הוא החל לעבוד במטה הכללי הפרוסי. ב-12 בדצמבר 1803 הוא הועלה לדרגת האופטמן. ב-22 באוקטובר 1805 הוא הועלה לדרגת מאיור, וב-1806 לקח חלק במלחמת הקואליציה הרביעית. ב-1 ביוני 1807 הוענק לו עיטור הפור לה מריט.

לאחר המלחמה החל ראוך לעבוד במשרד המלחמה, שם הפך לידידו ובן-בריתו הקרוב של שר המלחמה גרהרד פון שרנהורסט, שבאותה עת עמל על ארגון מחדש של הצבא הפרוסי לאור התבוסה המבישה לצרפתים. ב-1810 הועלה ראוך לדרגת אוברסט-לויטננט. ב-17 ביוני של אותה שנה, לחצו הצרפתים על פרידריך וילהלם השלישי, מלך פרוסיה לפטר את שרנהורסט מתפקידיו. המלך לא עמד בלחצים, ומינה את קרל פון האקה למחליפו. בפועל, השפעתו של האקה על התנהלות הצבא הפרוסי הייתה אפסית, ושרנהורסט המשיך למשוך בחוטים בסיועו של ראוך. במרץ 1812 פיטר המלך את האקה ומינה את ראוך למחליפו בתפקיד הרמטכ"ל. ב-14 באוגוסט של אותה שנה הועלה ראוך לדרגת אוברסט.

ב-16 במרץ 1813 קצו הפרוסים בהעמדת הפנים, והכריזו מלחמה על צרפת (מלחמת הקואליציה השישית). המלך מיהר להחזיר את שרנהורסט לתפקיד הרמטכ"ל ושר המלחמה, וראוך מונה לראש מטהו של הגנרל לודוויג יורק פון וארטנבורג. ב-7 ביולי 1813 הוא הועלה לדרגת גנרל-מאיור ומונה למפקד חיל ההנדסה. במקביל, הוא הפך לראש מטהו של גבהרד לברכט פון בליכר. בספטמבר של אותה שנה הוא קיבל את צלב הברזל מחלקה ראשונה. לאחר סיום המלחמה הוא מונה למפקח על הביצורים במקביל לתפקידו כמפקד חיל ההנדסה. הוא המשיך להחזיק בשני התפקידים במשך יותר משני עשורים. ב-30 במרץ 1830 הוא הועלה לדרגת גנרל. ב-21 בנובמבר 1831 הוא הפך לחבר במועצת המדינה הפרוסית. ב-18 בינואר 1833 הוא עוטר באות מסדר העיט השחור.

ב-30 ביולי 1837 מינה המלך את ראוך לשר המלחמה. לאחר מותו של המלך פרידריך וילהלם השלישי, שקל ראוך לפרוש מהתפקיד בשל מצבו הבריאותי, אולם יורשו פרידריך וילהלם הרביעי ביקש ממנו להישאר בתפקיד. הוא נותר בתפקיד עד 28 בפברואר 1841. הוא נפטר כמה שבועות לאחר מכן, ב-2 באפריל.

==קישורים חיצוניים==

* [https://www.deutsche-digitale-bibliothek.de/person/gnd/116363916 גוסטב פון ראוך] באתר הספרייה הגרמנית הדיגיטלית
* [https://prussianmachine.com/prussia/rauch.htm גוסטב פון ראוך] באתר prussian machine
* 

קטגוריה:אנשי צבא פרוסים
קטגוריה:מעוטרי פור לה מריט
קטגוריה:אבירי מסדר העיט השחור
קטגוריה:אנשי צבא במלחמות נפוליאון
קטגוריה:גרמנים שנולדו ב-1774
קטגוריה:גרמנים שנפטרו ב-1841
Greedy (שיר של טייט מקריי)

"Greedy" (בעברית: "חמדן") הוא שיר של הזמרת הקנדית טייט מקריי שיצא ב-15 בספטמבר 2023 דרך RCA רקורדס. השיר זכה לתשומת לב בפלטפורמת טיקטוק, כשקטע של 15 שניות הודלף, מה שהוביל בסופו של דבר לפופולריות ויראלית. השיר הגיע לראש המצעדים בנורווגיה ובדנמרק, ונכנס לעשירייה הפותחת בבריטניה, קנדה, אוסטרליה, אירלנד, שוודיה, הולנד.

== רקע ==
בדצמבר 2022, מקריי דיברה לראשונה על "עידן" המוזיקה החדש שלה, וקבעה מי היא רוצה להיות ומה לעשות הלאה.<ref></ref> השיר מסמל "פרק חדש" של מוזיקה למקריי.<ref></ref> ההשראה לשיר נובעת ממפגש שהיה לה עם בחור בבר, שהביע שהוא חשב כי היא מסתורית. לאחר הרהור, מקריי הסכימה עם התרשמותו, וציינה ש"נדרש הרבה מאמץ" כדי שהיא תיפתח. לאחר מכן היא כתבה את "Greedy" על "תחושה של ביטחון מוחלט". היא תיארה את התוצאה כ"שיר העצמה נשית מגניב" שהיא אהבה.<ref></ref> מקריי אמרה שהשיר מציין את הפעם הראשונה שאנשים רואים בה "צד יותר משעשע ושובב", בהיותו "בלתי צפוי".<ref name=":0"></ref>

השיר הוקרן לראשונה בטיקטוק ב-4 באוגוסט 2023 על ידי מקריי ולאחר מכן הפך לוויראלי בפלטפורמה עם למעלה מ-200,000 סרטונים שנוצרו על פני צלילים שונים.<ref></ref><ref name=":1"></ref> כתב "בילבורד", קייל דניס, אמר כי השיר הוא "דוגמה מוצלחת לתוכנית קידום מכירות מרוכזת ממוקדת טיקטוק", שכן הוא הושג בהצלחה על ידי קטעים שהוציאה מקריי ולא באמצעות טרנד אקראי.<ref name=":1" />

== ביקורות ==
=== רשימות ודירוגים ===
{| class="wikitable sortable plainrowheaders" style="margin-left: auto; margin-right: auto; border: none;"
!ארגון
!רשימה
!מיקום
!מקור
|-
|בילבורד
|100 השירים הטובים ביותר של 2023: בחירות הצוות
|34
|<ref></ref>
|}

== וידאו קליפ ==
קליפ נלווה יצא ב-15 בספטמבר, ובוים על ידי אירין מורנו. הוא מתרחש בזירת הוקי ריקה ונראו כלא דומה לשום דבר שמקריי הוציא לפני כן.<ref></ref> סצנות ריקוד שלאחר מכן נעשו בכוריאוגרפיה על ידי הרקדן שון בנקהד.<ref></ref> כתב "רולינג סטון", תומאס מייר, סבר שהיא אימצה את המורשת הקנדית שלה על ידי גילוי אהבה להוקי.<ref name=":0" />

== הופעות במצעדים ==
השיר הגיע לראש המצעד בנורווגיה, והגיע היישר למקום הראשון. היא גם נכנסה היישר לעשירייה הראשונה באוסטרליה, קנדה, איסלנד, אירלנד, לטביה, הולנד, סינגפור, שוודיה ובריטניה, וב-40 המקומות הראשונים בבלגיה, צ'כיה, פינלנד, גרמניה, ליטא, סלובקיה וארצות הברית.

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי טייט מקריי
קטגוריה:שירים באנגלית
קטגוריה:שירים שנכתבו על ידי איימי אלן
קטגוריה:שירים שנכתבו על ידי טייט מקריי
קטגוריה:שירים שנכתבו על ידי ראיין טדר
קטגוריה:שירים שהופקו על ידי ראיין טדר
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:סינגלים שהגיעו למקום הראשון במצעד קנדה הוט 100
קטגוריה:שירי כסף בממלכה המאוחדת
קטגוריה:סינגלים בהוצאת RCA רקורדס
סטארדאסט (להקה)

סטארדאסט (באנגלית: Stardust) היא להקה צרפתית המורכבת מאלן בראקס, בנג'מין דיימונד ותומא בנגלטר. הלהקה הייתה פעילה רק שנה אחת, בשנת 1998, כאשר הוציאה את הלהיט Music Sounds Better with You.

== ביוגרפיה ==
הלהקה מורכבת מאלן בראקס, בנג'מין דיימונד ותומא בנגלטר (חבר בצמד דאפט פאנק), שהתאחדו לשיתוף פעולה לשיר Music Sounds Better with You בשנת 1998. השיר בנוי סביב סאמפל של השיר Fate של צ'אקה קאן והשירה של בנג'מין דיאמונד. הגרסה הראשונה נוגנה בהופעה חיה במועדון רקס, ב-11 בדצמבר 1997. לאחר ההופעה, השלישייה עבדה על השיר באולפן הביתי של בנגלטר, Daft House. השיר שוחרר בלייבל של בנגלטר, Roulé. בתחילת 1998 חולקו עותקים של הסינגל למספר תקליטנים בכנס מוזיקת החורף במיאמי, שם זכה השיר להצלחה גדולה. לאחר מכן יצאו הרבה בוטלגים: כמה עשרות אלפי עותקים של השיר נמכרו באופן בלתי חוקי. הסינגל שוחרר לבסוף בפורמט CD יחיד על ידי וירג'ין.

Music Sounds Better with You טיפס במהירות לראשי המצעדים. הקליפ, בבימויו של מישל גונדרי, שודר לראשונה ב-MTV. השיר היה פופולרי מאוד בקרב תקליטנים, הוא נבחר לסינגל הדאנס הטוב ביותר של שנת 1998 על ידי קוראי המגזין הבריטי Mixmag.

בשנת 2018, 20 שנה לאחר שחרורו של Music Sounds Better with You, התאחדה הלהקה באולפן כדי לשחרר מהדורה מחודשת ששודרה בכל פלטפורמות הסטרימינג דרך חברת התקליטים Because Music ב-28 ביוני 2019. לרגל האירוע שוחררה גם גרסת ויניל מקסי.

== דיסקוגרפיה ==
=== סינגלים ===
* Music Sounds Better with You (1995)

=== הופעות ===
סטארדאסט הופיעו רק ב-3 הופעות:
* מועדון רקס, פריז, דצמבר 1997
* כנס מוזיקת חורף במיאמי, מרץ 1998
* רוקסטור, מונפלייה, כחלק מפסטיבל בוראליס, אוגוסט 1998

==קישורים חיצוניים==
* 

קטגוריה:דאפט פאנק
קטגוריה:להקות שהוקמו בשנת 1998
קרל פון גרולמן

קרל וילהלם גיאורג פון גרולמן (בגרמנית: Karl Wilhelm Georg von Grolman; 30 ביולי 1777 – 15 בספטמבר 1843) היה גנרל פרוסי אשר שימש כראש המטה הכללי של הצבא הפרוסי בין 1814–1819.

==ביוגרפיה==
גרולמן נולד בברלין ב-30 ביולי 1777. הוא היה נצר למשפחת אצולה מווסטפאליה שהיגרה לפרוסיה. אביו היינריך דיטריך פון גרולמן היה נשיא בית המשפט העליון הפרוסי. ב-1791 הוא התגייס לצבא הפרוסי, וב-1797 הועלה לדרגת לויטננט משנה. הוא לחם בקרבות מלחמת הקואליציה הרביעית ובסופה הועלה לדרגת מאיור. לאחר המלחמה היה חבר בוועדה שהקים הגנרל גרהרד פון שרנהורסט שהובילה את הרפורמה בצבא הפרוסי. עם זאת גרולמן חפץ להילחם בצרפתים, ולפיכך ב-1809 הוא עזב את הצבא הפרוסי והתגייס לצבא האוסטרי. הוא לחם במערכה בסקסוניה במסגרת מלחמת הקואליציה החמישית. ב-1810 הביסו הצרפתים את האוסטרים, וגרולמן נאלץ להימלט לבריטניה. לאחר מכן הוא עבר לספרד, התגייס לצבא הספרדי ולחם במלחמת חצי האי כמפקד גדוד. בינואר 1812, במהלך המצור על ולנסיה, הוא נלכד בשבי הצרפתי. הוא הובל לצרפת, אולם הצליח להימלט לשווייץ ומשם לבוואריה.

במרץ 1813 הכריזה פרוסיה מלחמה על צרפת כחלק מהקואליציה האנטי-צרפתית השישית. הוא לחם במרבית הקרבות של המלחמה, ולאחריה, ב-3 ביוני 1814, הוא מונה לראש המטה הכללי הפרוסי. הוא השתתף בקונגרס וינה כחלק מהמשלחת הפרוסית, אולם ב-1815, בעקבות חזרתו של נפוליאון בונפרטה מגלותו באי אלבה, הוא חזר לברלין כדי לפקח על הכוחות הפרוסיים שיצאו מחדש למלחמה.

בנובמבר 1819 הוא עזב את הצבא. חמש שנים לאחר מכן הוא חזר לשירות ומונה למפקד הדיוויזיה ה-9. במרץ 1832 הועבר לפקד על הקורפוס ה-5. ב-1837 הוא הועלה לדרגת גנרל. הוא נפטר ב-15 בספטמבר 1843 בפוזנן, שם נמצאה מפקדת הקורפוס שלו.

==קישורים חיצוניים==

* [https://www.deutsche-digitale-bibliothek.de/person/gnd/119061376 קרל פון גרולמן] באתר הספרייה הגרמנית הדיגיטלית
* [https://www.epoche-napoleon.net/bio/g/grolman02.html קרל פון גרולמן] באתר המוקדש למלחמות נפוליאון
* [https://www.napoleon.org/en/history-of-the-two-empires/biographies/grolman-generalmajor-karl-wilhelm-georg-von-1777-1843/ קרל פון גרולמן] באתר נפוליאון
* [http://prussianmachine.com/prussia/grolman.htm קרל פון גרולמן] באתר prussian machine

קטגוריה:אנשי צבא פרוסים
קטגוריה:מעוטרי פור לה מריט
קטגוריה:אבירי מסדר העיט השחור
קטגוריה:אנשי צבא במלחמות נפוליאון
קטגוריה:גרמנים שנולדו ב-1791
קטגוריה:גרמנים שנפטרו ב-1843
שי אהרונוביץ'

שי אהרונוביץ (נולד ב-22 באפריל 1975) הוא מנהל רשות המיסים בישראל. כיהן קודם לכן כסמנכ"ל ממונה על מערך מיסוי מקרקעין.

==ביוגרפיה==
אהרונוביץ' נולד ביפו וגדל בראשון לציון. למד בתיכון אמי"ת המר רחובות. בצה"ל שירת ביחידת דובר צה"ל ושימש כעורך חדשות וכתב משפטי בעיתון הצופה.

הוא עורך דין, בעל תואר ראשון ושני במשפטים מאוניברסיטת בר-אילן.

את דרכו בשירות הממשלתי החל ברשות המיסים בשנת 2001, ומילא בה שורת תפקידים, בתחום מיסוי המקרקעין. בתחילה כמפקח מיסוי קרקעין, עבד כשש שנים כעורך דין במחלקה המשפטית, לאחר מכן כמנהל מחלקה במטה הרשות, ובהמשך כמנהל שני משרדים, ברחובות ובנתניה. במהלך השנים ניהל יחידות מטה ויחידות שטח.

אהרונוביץ' היה מעורב בשינויים בחקיקות מס רכישה, חקיקת המס בנושא תמ"א 38 וגיבוש המדיניות בנוגע למיסוי מקרקעין בישראל.

משנת 2018 שימש כסמנכ"ל רשות המיסים הממונה על מערך משרדי מיסוי מקרקעין. בתפקידו זה עבר מערך מיסוי המקרקעין מהפך טכנולוגי, מעידן הנייר לכך שכלל הדיווחים נעשים באופן מקוון וחלק מהשומות מתבצעות אוטומטית. "מיסוי מקרקעין - פרשנות, הלכה ומעשה", ספר פרשנות שכתב על חוק מיסוי מקרקעין עם שופט בית המשפט המחוזי אבי גורמן צוטט בפסקי דין של בית המשפט העליון.

ב-3 בספטמבר 2023 החליט שר האוצר בצלאל סמוטריץ' למנותו למנהל רשות המיסים בישראל וב-27 בספטמבר אושר מינויו בממשלה.

אהרונוביץ' משמש כמלמד דיני מיסוי הכנסה במדור לתוכניות מובנות באוניברסיטת בר-אילן. וכמרצה בקורסים אקדמיים בתחומי המיסוי באוניברסיטאות ומכללות אקדמיות, וכן במסגרת פורומים של הלשכות המקצועיות.

נשוי ואב לארבעה ומתגורר בגבעת שמואל.

==קישורים חיצוניים==

* [https://www.gov.il/he/departments/people/tax_authority_director אודות שי אהרונוביץ'], באתר רשות המיסים
* 
* 

==הערות שוליים==

קטגוריה:מנהלי רשות המיסים בישראל
קטגוריה:חיילי דובר צה"ל
קטגוריה:עורכי דין ישראלים
קטגוריה:בוגרי אוניברסיטת בר-אילן: משפטים
קטגוריה:גבעת שמואל: אישים
קטגוריה:ישראלים שנולדו ב-1975
אוטו אוגוסט רילה פון ליליינשטרן

יוהאן יאקוב אוטו אוגוסט רילה פון ליליינשטרן (בגרמנית: Johann Jakob Otto August Rühle von Lilienstern; 16 באפריל 1780 – 1 ביולי 1847) 

==ביוגרפיה==
ליליינשטרן נולד בברלין ב-16 באפריל 1780. ב-1795 הפך לצוער בצבא הפרוסי. ב-1806 הוא לחם בקרב יינה-אאורשטדט, ולאחריו עזב את הצבא. הוא עקר לממלכת סקסוניה והתגייס לצבא הסקסוני. הוא לחם נגד האוסטרים במלחמת הקואליציה החמישית ב-1809. ב-1811 הוא עזב את הצבא הסקסוני לאחר שבקשתו לעבוד כמורה בבית הספר למלחמה נדחתה.

בפברואר 1813 הוא חזר לצבא הפרוסי. הוא לחם במהלך מלחמת הקואליציה השישית, ולאחר קרב לייפציג הועלה לדרגת אוברסט-לויטננט ומונה למפקח על החימוש. הוא השתתף בקונגרס וינה כחבר במשלחת הפרוסית. ב-1815 הוא מונה למנהל מחלקת ההיסטוריה הצבאית במטה הכללי הפרוסי. ב-1816 הוא מונה לעורך העיתון הצבאי הרשמי. בנובמבר 1819 הוא מונה לראש המטה הכללי. הוא כיהן בתפקיד שנתיים בלבד והוחלף על ידי קרל פון מיפלינג. ב-1835 הוא הועלה לדרגת גנרל-לויטננט וכעבור שנתיים מונה למפקד בית הספר למלחמה בברלין. ב-1844 הוא מונה למפקח החינוך וההכשרה הצבאית. הוא נפטר ב-1 ביולי 1847 במהלך נסיעה לזלצבורג.

ליליינשטרן היה ידיד קרוב של הסופר הנודע היינריך פון קלייסט. הוא תמך כספית ביצירתו הספרותית של קלייסט, שאף הקדיש לו אחד מחיבוריו.

==קישורים חיצוניים==

* [https://www.deutsche-digitale-bibliothek.de/person/gnd/116675799 אוטו אוגוסט רילה פון ליליינשטרן] באתר הספרייה הגרמנית הדיגיטלית
* [http://prussianmachine.com/prussia/ruehle.htm אוטו אוגוסט רילה פון ליליינשטרן] באתר prussian machine

קטגוריה:אנשי צבא פרוסים
קטגוריה:אנשי צבא במלחמות נפוליאון
קטגוריה:גרמנים שנולדו ב-1780
קטגוריה:גרמנים שנפטרו ב-1847
גידו קרצ'מר

גידו קרצ'מר (בגרמנית: Guido Kratschmer; נולד ב-10 בינואר 1953) הוא אתלט עבר מגרמניה המערבית. זוכה מדליית כסף (מונטריאול 1976) ושיאן עולם בקרב עשר (1982-1980). בנוסף להישגיו הבינלאומיים היה קרצ'מר אלוף מערב גרמניה בקרב עשר (1980-1975), בריצת 110 מטר משוכות (1978) ובריצת 60 מטר משוכות (1976, 1980, 1986).

== ביוגרפיה ==
גידו קרצ'מר נולד ב-1953 בעיירה קלוצנהוף (Klotzenhof), מערב גרמניה. את הקריירה הספורטיבית שלו החל החל ב-1974 ובמהלכה זכה במדליית כסף אולימפית בקרב עשר באולימפיאדת מונטריאול (1976). לאחר שקרע את גיד אכילס ב-1988 פרש מתחרויות האתלטיקה והחל להתאמן במזחלות שלג זוגיות אך ב-1992 פרש לאחר שנכשל להתקבל לנבחרת גרמניה לקראת אולימפיאדת אלברוויל. למד ספורט וביולוגיה.

== קריירה ספורטיבית ==
=== 1974 ===
באליפות אירופה באתלטיקה שנערכה ברומא, איטליה זכה קרצ'מר במדליית ארד בקרב עשר בתוצאה של 8,132 נקודות אחרי רישרד סקורונק מפולין (שיא אליפות 8,207 נקודות) ואיב לה רוי מצרפת (8,146 נקודות).

=== 1976 ===
באולימפיאדת מונטריאול זכה קרצ'מר במדליית כסף בקרב עשר (8,411 נקודות) אחרי ברוס ג'נר מארצות הברית (שיא עולם 8,618 נקודות) ולפני מיקולה אבילוב מברית המועצות (8,369 נקודות)

=== 1980 ===
ביוני 1980 קבע קרצ'מר שיא עולם בקרב עשר בתחרות שנערכה בעיירה ברנהאוזן , מערב-גרמניה בתוצאה של 8,649 נקודות תוך שיפור שיאו של דיילי תומפסון מבריטניה ב-27 נקודות. שיאו של קרצ'מר נשבר במאי 1982 על ידי תומפסון שקבע 8,704 נקודות.

באתה שנה נמנעה מקרצ'מר ההשתתפות באולימפיאדת מוסקבה בגלל החרם שהטילו מדינות המערב על האירוע.

=== 1982 ===
באליפות אירופה באתלטיקה שנערכה באתונה, יוון סיים קרצ'מר במקום התשיעי בקרב עשר בתוצאה של 8,015 נקודות.

=== 1983 ===
באליפות העולם באתלטיקה שנערכה בהלסינקי, פינלנד סיים קרצ'מר במקום התשיעי בקרב עשר בתוצאה של 8,096 נקודות.

=== 1984 ===
באולימפיאדת לוס אנג'לס סיים קרצ'מר במקום הרביעי בקרב עשר בתוצאה של 8,326 נקודות

=== 1986 ===
באליפות אירופה באתלטיקה שנערכה בשטוטגרט, מערב-גרמניה השתתף קרצ'מר בקרב עשר אך ויתר על הקפיצה לרוחק לאחר פציעה בירך ונאלץ לפרוש.

=== 1988 ===
באימונים לקראת אולימפיאדת סיאול, במהלך ריצת 100 מטר, קרע קרצ'מר את גיד אכילס, כשל במבחנים ופרש מספורט.

== אותות ומדליות ==
* עלה דפנה כסף (1976) 
* ספורטאי השנה של גרמניה (1980)
* Rudolf Harbig Memorial Award (1981) 

== קישורים חיצוניים ==

* [https://web.archive.org/web/20161203114734/http://www.sports-reference.com/olympics/athletes/kr/guido-kratschmer-1.html גידו קרצ'מר], באתר sports-reference.com (אורכב)
* [https://worldathletics.org/athletes/fed-rep-german/guido-kratschmer-14356411 גידו קרצ'מר], באתר worldathletics.org
* [https://www.leichtathletik.de/news/news/detail/77537-zehnkampf-ikone-guido-kratschmer-feiert-70-geburtstag גידו קרצ'מר מציין 70], באתר leichtathletik.de (גרמנית)
* [https://olympics.com/de/athleten/guido-kratschmer גידו קרצ'מר], באתר olympics.com

== הערות שוליים ==

קטגוריה:אתלטים גרמנים
קטגוריה:שיאני עולם גרמנים: אתלטיקה
קטגוריה:זוכי מדליית כסף אולימפית: אתלטיקה
קטגוריה:אתלטים באולימפיאדת מונטריאול (1976)
קטגוריה:אתלטים באולימפיאדת לוס אנג'לס (1984)
קטגוריה:גרמנים שנולדו ב-1953
קרל פון מיפלינג

פיליפ פרידריך קרל פרדיננד פרייהר פון מיפלינג גננט וייס (בגרמנית: Philipp Friedrich Carl Ferdinand Freiherr von Müffling genannt Weiß; 12 ביוני 1775 – 16 בינואר 1851) היה גנרל-פלדמרשל פרוסי אישר שימש כראש המטה הכללי הפרוסי בין השנים 1821–1829.

==ביוגרפיה==
מיפלינג נולד בהאלה ב-12 ביוני 1775. הוא היה בן למשפחת אצולה ותיקה. אביו, פרידריך וילהלם פון מיפלינג היה גנרל-מיור בצבא הפרוסי. ב-1790 מיפלינג התנדב לצבא האימפריה הרומית הקדושה ולחם במלחמת הקואליציה הראשונה. ב-1806 הוא התגייס לצבא הפרוסי ולחם במלחמת הקואליציה הרביעית. הוא שרת בצבא הפרוסי גם במלחמת הקואליציה השישית כקצין במטהו של הגנרל גבהרד לברכט פון בליכר. מיפלינג הוא זה שהעניק לקרב לייפציג את הכינוי המפורסם "קרב האומות" (Völkerschlacht). עם זאת, במקור הכינוי התייחס למספר הרב של הלוחמים שהיו מעורבים בקרב, ולא למספר הגדול של האומות שהשתתפו בו.

לאחר סיום המלחמה הועלה מיפלינג לדרגת גנרל-מיור ושימש כראש מטה הכוח הפרוסי בחבל הריין. במהלך מלחמת הקואליציה השביעית שימש מיפלינג כקצין קישור במפקדתו של הדוכס מוולינגטון, והיה אחראי על תיאום הפעולות של הצבא הפרוסי עם הצבא הבריטי. לאחר קרב ווטרלו, הוא צעד עם שני הצבאות עד פריז, ולאחר כיבוש העיר מונה למושל הצבאי שלה. בתפקידו זה, הוא היה אחראי על השבת נכסי תרבות שנגנבו בידי הצרפתים לידי בעליהם. ב-1818 הוא השתתף בקונגרס אאכן.

ב-1833 הוא מונה לחבר בפרלמנט המקומי של פרובינציית וסטפאליה כנציגו של הנסיך אמיל פרידריך הראשון מבנטהיים-טקלנבורג. ב-11 בינואר 1821 הוא מונה לראש המטה הכללי הפרוסי. הוא כיהן בתפקד עד 1829, נשלח לקונסטנטינופול במטרה לנסות ולהביא לסיום המלחמה העות'מאנית-רוסית. ב-1832 הוא מונה למפקד הקורפוס ה-7. ב-1837 הוא עבר לשמש כמושל הצבאי של ברלין. ב-1838 הוא מונה לנשיא מועצת המדינה הפרוסית. הוא כיהן בתפקיד עד 1844. ב-1847 הוא עזב את הצבא. הוא נפטר בארפורט ב-16 בינואר 1851.

==קישורים חיצוניים==

* [https://portal.dnb.de/opac.htm?method=simpleSearch&query=118584693 קרל פון מיפלינג] באתר הספרייה הגרמנית הדיגיטלית
* [https://portal.dnb.de/opac/showFirstRecord?currentResultId=nid%3D118584693%26any&currentPosition=0 קרל פון מיפלינג] באתר הספרייה הגרמנית הלאומית

קטגוריה:אנשי צבא פרוסים
קטגוריה:אנשי צבא במלחמות נפוליאון
קטגוריה:גרמנים שנולדו ב-1775
קטגוריה:גרמנים שנפטרו ב-1851
אלטה ויה 1

סימון סלע באלטה ויה 1
אלטה ויה 1 הוא טרק באורך של 150 קילומטרים, העובר במזרח הדולומיטים באיטליה בכוון מצפון לדרום. הוא עובר בכמה מהנופים היפים ביותר בהרי הדולומיטים. השביל מתחיל באגם בראיס (Lago di Braies) ליד טובלאך ומסתיים בעיירה בלונו<ref></ref>.

זהו המסלול הקלאסי והקל ביותר בהרי הדולומיטים. חלקו הדרומי של המסלול נחשב קשה יותר. נדרשים כ-7 עד 12 ימים להשלמת המסלול המלא. יום טיפוסי במסלול עשוי לכלול כשבע שעות הליכה, עם עליות וירידות של כ-1000 מטר.

העונה הטובה ביותר לצעידה באלטה ויה 1 היא מאמצע יוני עד תחילת אוקטובר. הבקתות (Rifugio) נסגרות בדרך כלל באמצע ספטמבר. המסלול מסומן על ידי משולשים כחולים כהים עם המספר 1.

השביל הושלם בשנת 1969, והוא נחשב לאחד הטרקים היפים ביותר באירופה<ref></ref>
סימון שביל אלטה ויה 1

== הולכים בשביל ==
הלינה באוהל והבערת אש אסורות לאורך כל המסלול, אך יש שפע מקומות לינה בבקתות הרים ובמלונות בעמקים הסמוכים. במהלך חודשי יולי ואוגוסט יש צורך בהזמנת מקום מראש.

ברוב העונה מזג האוויר קריר ומושלם להליכה. אך רצוי להצטייד גם לגשמים, שכן מזג האוויר בהרים עשוי להיות הפכפך, ובכלל בדולומיטים יורדים גשמים רבים.

באלטה ויה 1 יש מספר קטעי ויה פראטה. אך רובם הם קטעים אלטרנטיביים למסלול העיקרי, וניתן להשלים את המסלול כולו מבלי לעבור באף אחד מהם. אין צורך בציוד טיפוס מיוחד.

הנקודה הגבוהה ביותר במסלול היא Monte Lagazuoi שגובהו 2,750 מטר. על ההר בקתת הרים גדולה, עם מקום לינה ל-69 אנשים.

ריפוג'יו סנס (Sennes) - 2116 מטר. אחת מאפשרויות הלינה לסוף היום הראשון של המסלול

== ראו גם==
* דולומיטים
* ויה פראטה

== תצלומים ==
טיילים סמוך לתחילת המסלול

== קישורים חיצוניים ==

* [http://www.omnimap.com/catalog/hiking/tabacco.htm מפות טיולי טבק מבית Omnimap]
* [http://www.rifugios.net/alta-via-1.html מפת בקתות ההרים (ריפיוג'י) באלטה ויה 1.]
* [http://www.rifugiobiella.it/ Rifugio Biella, אחד ה רפיוג'י באלטה ויה 1]
* [https://web.archive.org/web/20070929001901/http://www.dolomiti-altevie.it/en/Default.aspx?tabid=36 הדרכים הגבוהות של הדולומיטים]
* [https://web.archive.org/web/20070929001901/http://www.dolomiti-altevie.it/en/Default.aspx?tabid=36 מדריך למסלולים הגבוהים בדולומיטים]
* [http://addiator.blogspot.com/2006/08/lagazuoi-tunnels.html Monte Lagazuoi ומנהרות ויה פראטה Lagazuoi]
* [https://web.archive.org/web/20110712214216/http://www.holimites.com/trailrunning-dolomites-altavia-1.php?lang=en טיולי ריצה וטרקים מאורגנים באלטה ויה 1]

== הערות שוליים ==

קטגוריה:טרקים
קטגוריה:איטליה: גאוגרפיה
סימיגון

סימיגון היא חברת תוכנה ישראלית המפתחת פתרונות סימולציה המשמשות לאימון והדרכה ללקוחות ממשלתיים, צבאיים וכן לספקי לוגיסטיקה.

== היסטוריה ==
סימיגון הוקמה בשנת 1998 על ידי שני טייסים יוצאי חיל-האוויר, עמי וייזר ורמי וייץ. וייזר היה מדריך בבית הספר לטיסה, וחיפש דרך יעילה ללמד כיצד לטוס. יחד עם וייץ הוא החליט לייצר מערכת של לימוד באמצעות התנסות, וסימולציה. וייץ היה כבר יזם מנוסה שהקים מספר חברות, בהם חברת משחקי המחשב פיקסל (שנמכרה אחר כך לחברת משחקי המחשב טייק-2). וייץ, הכיר לוייזר את ג'פרי בראון, מפיק משחקי מחשב יהודי-אמריקני שהקים את חברת Maxis, חברה שמוצר הדגל שלה הוא משחק המחשב הפופולרי Simcity. בראון חיפש הזדמנויות להשקעה בישראל וסימיגון מצאה חן בעיניו. בראון היא בעל המניות הגדול בחברה, בנוסף השקיעו בחברה התעשייה האווירית, חברת סמוראי השקעות (קרן הון סיכון שהשליטה בה נרכשה אחר כך על ידי יצחק תשובה), וקבוצה של משקיעי אנג'ל, ביניהם שמעון וינטרוב ומיכה אנג'ל. בסך הכל גייסה החברה עד 2002 כ-6 מיליון דולר במספר סביבי גיוס. מרכז הפיתוח של החברה הוקם בהרצליה והמטה שלה בבאורלנדו, פלורידה.

סימיגון החלה לשווק את המוצר הראשון שלה, AirBook, בשנת 1998 לחילות אוויר ברחבי העולם, לצורכי אימון טייסיהם, בין היתר במטוסי 16-F. היא מכרה את המערכת לחילות האוויר של ארצות הברית, טורקיה, תאילנד וכן לחברה בריטית לאימון פקחי טיסה ולחברת אמריקאית המתמחה באימון טייסים. בינואר 2002, חתמה על עסקה, בשווי של 12 מיליון דולר, לאספקת מערכות אימון לטייסי צי ארצות הברית. חתמה על הסכם לשיתוף פעולה עם התאגיד הסינגפורי SCS - Singapore Computer Systems לשיווק חבילות של אימוני סימולציה אינטראקטיוויים לשוק האסייתי-פסיפי. פרויקט זה קיבל מימון מקרן סינגפור-ישראל למחקר ופיתוח.

ביולי 2001, חתמה על הסכם עם חברת בי.וי.אר מערכות הישראלית לפיתוח משותף של חבילת אימון אווירית משולבת. במסגרת ההסכם בי.וי.אר מערכות שילבה את מערכת ה-AirBook של סימיגון בסימולטורי הטיסה שלה. בפברואר 2002 השיקה מערכת המותאמת לפקחי טיסה שפותחה בשיתוף עם חברת Airline AI הבריטית, ומומנה בחלקו על-ידי קרן ברייטק לשיתוף פעולה במו"פ בין ישראל לבריטניה. מערכת מאפשרת למשתמש לדמות את העולם סביב מגדל הפיקוח באופן תלת־ממדי, תוך שהוא שולט על כל התנועות האוויריות במרחב באמצעות פקודות קוליות.

בדצמבר 2004, השיקה סימיגון יחד עם חברת לוקהיד מרטין את NxTrain, מערכת סימולציה מבוססות מחשב אישי לניהול אימון משולב. הפתרון כלל מערכת לתכנון וניתוח אימון בהדמיה, מערכת לניהול האימון, סביבת תרגול ומערכת לתמיכה לוגיסטית. פתרון זה התבסס על מוצר נוסף של החברה הנקרא Simbox, ערכת פיתוח לסימולציה, המאפשרת למשתמשים בו לפתח בעצמם סימולציות.

באוקטובר 2006, ביצעה החברה הנפקה ראשונה לציבור בבורסת AIM, בורסת משנה של הבורסה לניירות ערך בלונדון וגייסה 5.3 מיליון ליש"ט (כ-10 מיליון דולר) לפי שווי שוק של 50 מיליון דולר לפני הכסף (60 מיליון דולר אחרי ההנפקה).

בדצמבר 2006, רכש חיל האוויר הבלגי רכש את תוכנת AirBook עבור תוכנית האימון שלו למטוסי ה-16-F.

בספטמבר 2011, זכתה סימיגון בחוזה לאספקת מערכות להכשרת טייסים לפיקוד החינוך והאימונים של חיל האוויר של ארצות הברית.

החל משנת 2013 השתלבה החברה בפרויקט הפיתוח של המטוס לוקהיד מרטין F-35 לייטנינג II, במסגרת הסכם רכש גומלין.

== קישורים חיצוניים ==
* 

== הערות שוליים ==

קטגוריה:חברות תוכנה ישראליות
קטגוריה:תעשיית נשק בישראל
קטגוריה:פתח תקווה: חברות
קטגוריה:חברות ישראליות הנסחרות בבורסה לניירות ערך בלונדון
וילהלם פון קראוזנק

יוהאן וילהלם פון קראוזנק (בגרמנית: Johann Wilhelm von Krauseneck; 13 באוקטובר 1774 – 2 בנובמבר 1850) היה גנרל פרוסי אשר כיהן כראש המטה הכללי הפרוסי בין 1840–1848.

==ביוגרפיה==
קראוזנק נולד בביירוית ב-13 באוקטובר 1774. אביו נפטר כשהיה בן חמש, והוא גדל בתנאים כלכליים קשים. במרץ 1791 הוא התגייס לצבא נסיכות ביירוית ושרת כתותחן במבצר פלנסבורג. בסוף אותה שנה, נמכרה הנסיכות לממלכת פרוסיה, וקראוזנק עבר לשרת בצבא הפרוסי. ב-1794 הוא לחם במלחמת הקואליציה הראשונה. ב-1806 הוא לחם במלחמת הקואליציה הרביעית, וב-21 בפברואר 1807 עוטר בעיטור הפור לה מריט. ב-1808 הוא הועלה לדרגת מאיור. ב-1809 הוא מונה למפקד גדוד. ב-1812 הוא מונה למפקד מצודת גראודנץ. ביוני 1813 הוא הוצב במטהו של הגנרל גבהרד לברכט פון בליכר ולחם עמו במלחמת הקואליציה השישית. ב-1814 הוא מונה למפקד מבצר מיינץ. ב-11 באפריל 1815 הוא הועלה לדרגת גנרל-מאיור. ב-2 באוקטובר של אותה שנה נוספו עלי אלון לעיטור הפור לה מריט שלו.

ב-29 בינואר 1829 הוא מונה לראש המטה הכללי הפרוסי. ב-18 בינואר 1840 הוענק לו אות מסדר העיט השחור יחד עם תואר אצולה. ב-13 במאי 1848 הוא סיים את תפקידו ופרש מהצבא. הוא נפטר בברלין ב-2 בנובמבר 1850.

==קישורים חיצוניים==

* [https://www.deutsche-digitale-bibliothek.de/person/gnd/11640034X וילהלם פון קראוזנק] באתר הספרייה הגרמנית הדיגיטלית
* [http://prussianmachine.com/prussia/krauseneck.htm וילהלם פון קראוזנק] באתר prussian machine

קטגוריה:אנשי צבא פרוסים
קטגוריה:אנשי צבא במלחמות נפוליאון
קטגוריה:מעוטרי פור לה מריט
קטגוריה:אבירי מסדר העיט השחור
קטגוריה:גרמנים שנולדו ב-1774
קטגוריה:גרמנים שנפטרו ב-1850
מלכה אפלבוים

מלכה אפלבוים (ביידיש: מלכה אפעלבוים; 22 במאי 1908 -?) הייתה עיתונאית ומשוררת ילידת פולין אשר עברה לברזיל, שם כתבה ויצרה ביידיש. ב-1972, עלתה לישראל.<ref></ref>

== ביוגרפיה ==
אפלבוים נולדה באוסטרוביץ, פולין ב-1908. בנעוריה למדה הוראה והפכה למורה.

יצירותיה העיתונאיות הראשונות פורסמו בעיתוני אחר הצהריים "רדיו" ו"החדשות של היום", שניהם בוורשה, בשנת 1933.

ב-1937 עברה לברזיל. בברזיל פרסמה מערכונים וסיפורים על חיי משפחה ב"עיתון העם היהודי" (Yidishe Folks-Tsaytung) בריו דה ז'ניירו, וכתבה מאמרים לעיתונות יהודית (Yidishe Prese) בריו דה ז'ניירו ולרגע האחרון (Der nayer) בסאו פאולו. כמו כן כתבה מספר מאמרים בנושאים פדגוגיים. בנוסף הוציאה שלושה ספרים.

בשנת 1972 עלתה לישראל.<ref></ref> ב-1985 יצא לאור ספרה האחרון.

== ספריה ==
* נייע און אלטע היים, דערציילונגען און בילדער (בית חדש וישן, סיפורים ותמונות) (ריו דה ז'ניירו, 1955), 125 עמ';<ref></ref> הוצאת דרוק לנדר
*פון הארץ צו הארץ, מעתאָדע פאר קינדער דערציונג (מלב אל לב, שיטת חינוך ילדים) (ריו דה ז'ניירו, 1957), 161 עמ';<ref></ref>
* A vontade de voltar ao primitivismo (הרצון לחזור לפרימיטיביות) - פורטוגזית (ריו דה ז'ניירו, 1962) 104 עמ'<ref></ref>
* אף די חבלי'ס פון גורל, דערציילונגן און ליידער (על גלי הגורל, סיפורים ושירים) (פתח תקווה, 1985),- הוצאת אותיות נוי 127 עמ'.

== קישורים חיצוניים ==
* [https://www.nli.org.il/he/archives/NNL_ARCHIVE_AL990027891710205171/NLI ארכיון מלכה אפלבוים] בספריה הלאומית
* [https://www.nli.org.il/he/newspapers/freiearb/1964/02/01/01/article/12/?srpos=8&e=-------he-20--1--img-txIN%7ctxTI-%22מלכה+אפלבוים%22-------------1 מכתב לעורך] - בעיתון פרייע ארבעטער שטימע - - הספד לסופר והמשורר א. אלמי (אליהו חיים שעפס) - 1 בפברואר 1964
* [https://openlibrary.org/authors/OL6552369A/Malka_Apelbaum ספריה של מלכה אפלבוים] באוסף סטיבן שפילברג - ספריה פתוחה

== הערות שוליים ==

קטגוריה:ישראליות ילידות פולין
קטגוריה:ישראלים ילידי פולין
קטגוריה:משוררות ישראליות
קטגוריה:משוררים ישראלים
קטגוריה:פובליציסטיות ישראליות
קטגוריה:פובליציסטים יהודים
קטגוריה:פובליציסטים ישראלים
קטגוריה:ישראלים שנולדו ב-1908
קטגוריה:ישראליות שנולדו ב-1908
אמור מעט ועשה הרבה

אמור מעט ועשה הרבה הוא פתגם שמקורו בדברי שמאי הזקן במשנה במסכת אבות. משמעות הפתגם היא שעל האדם לפעול ולעשות פעולות טובות ולא להרבות בדיבורים ובהבטחות. לפי המובא באבות דרבי נתן ובמקורות אחרים, מידה זו, לעשות הרבה ולומר מעט, היא מידת הצדיקים, ואילו הרשעים נוהגים להפך, אומרים הרבה ואינם עושים אפילו מעט.
==מקור הביטוי==
במשנה מובא: 

לדברים מובאת הרחבה באבות דרבי נתן לפיה למדים על כך שהצדיקים אומרים מעט ועושים הרבה ממה שאברהם אמר למלאכים שייתן להם "פת לחם", ולבסוף הביא לפניהם עוגות סולת ובהמות. ואילו הרשעים אומרים הרבה ועושים מעט, והדוגמה לכך היא עפרון החתי, שאמר תחילה שייתן את שדה המכפלה לאברהם, ולבסוף מכר לו אותו ב-400 שקלי כסף שאברהם שקל עבורו.

==הערות שוליים==

קטגוריה:ניבים וביטויים חז"ליים
קטגוריה:מסכת אבות
קרן Born This Way

קרן Born This Way (לפעמים מקוצר בשם BTWF) היא מוסד ללא כוונת רווח שנוסד בשנת 2012, על ידי הזמרת ואקטיביסטית האמריקאית ליידי גאגא ואמה, סינתיה ג'רמנוטה. היא נקראה על שם האלבום של הזמרת - Born This Way שיצא לאור בשנת 2011, הקרן מחויבת לתמוך ברווחתם של צעירים ולעבוד איתם על מנת "להפוך את העולם לטוב ואמיץ יותר".

הקרן שמה בראש סדר העדיפויות את בריאותם הנפשית ורווחתם של צעירים באמצעות פעילות לקידום חסד ושיחות פתוחות וכנות על בריאות הנפש, אשרור רגשותיהם של צעירים ומיגור הסטיגמה סביב בריאות הנפש.

יתרה מזאת, הקרן פועלת כדי "לחבר, לעסוק ולעורר השראה בקרב צעירים - בדרכים, בקהילות שלהם ובאינטרנט". התוכניות של הקרן מתמקדות ביצירת מודלים של שיחות בריאות על בריאות נפשית, חיבור בני נוער עם משאבים ושירותים וטיפוח קהילות שמתעדפות בריאות נפשית.

== היסטוריה ==
הארגון הוקם ב-29 בפברואר 2012, תוך התמקדות ביצירת קהילה תומכת לצעירים. החוויות האישיות של ליידי גאגא, כולל בריונות במהלך התבגרותה והקשיים שלה עם בריאות הנפש, היוו השראה להקמת הקרן. הזמרת שאפה להקים סטנדרט עולמי של אומץ, טוב לב ותמיכה קהילתית.<ref name="Hughes"></ref>

== יוזמות מפתח ==
# Channel Kindness: תוכנית המעודדת בני נוער לשתף סיפורים חיוביים ומעשי חסד, שמטרתה להילחם בשליליות בנוף התקשורתי.<ref></ref>
# : קמפיין שנתי המאתגר אנשים לבצע מעשי חסד יומיומיים במשך 21 יום, מתוך אמונה שחסד יכול לרפא את העולם.<ref></ref>
# עזרה ראשונה לבריאות הנפש של בני נוער: תוכנית הכשרה לתלמידי תיכון, המתמקדת בהכרה ובטיפול בבעיות בריאות הנפש ושימוש בסמים בקרב בני גילם.<ref></ref>
# Emotion Revolution Summit: אירוע המדגיש את החשיבות של רווחה רגשית בחייהם של צעירים.<ref></ref>
# Kind Communities Fund: יוזמה זו מעניקה מענקים לארגונים התומכים בבריאות הנפש והרווחה של בני נוער.<ref name="BBJ"></ref>

== שותפויות ==
קרן Born This Way שיתפה פעולה עם ארגונים שונים, כולל סטארבקס, DonorsChoose ומאטל.<ref></ref><ref></ref><ref></ref> שותפויות אלו אפשרו יוזמות להעלאת מודעות ולגייס כספים לתוכניות לבריאות הנפש ולנוער.

בספטמבר 2023, הקרן שיתפה פעולה עם קרן Cotton On כדי להעלות את המודעות לבריאות הנפש באמצעות קמפיין "Kinder, Braver Together". הקמפיין כולל מגוון מוצרים במהדורה מוגבלת, כולל חולצות טריקו, כובעים ותיקים. חנות פופ-אפ בלוס אנג'לס נפתחה ב-27 בספטמבר, שם מוצרים אלה זמינים. ליידי גאגא ואמה, סינתיה גרמנוטה, נשיאת הקרן, ביקרו בקבוצת צעירים לקראת פתיחת חנות הפופ-אפ. בסביבה אינטימית, ליידי גאגא הקשיבה לסיפוריהן והדגישה את החשיבות של משאבים נגישים לבריאות הנפש. שיתוף הפעולה עם קרן Cotton On חורג מעבר לסחורה בלבד, במטרה ליצור השפעה תרבותית. ליידי גאגא הביעה את הערכתה למחויבות המותג לטפל בבעיות בריאות הנפש בצורה משמעותית. במהלך הפגישה עם הצעירים, דנה ליידי גאגא ב"Be There Certificate", קורס מקוון אינטראקטיבי לבריאות הנפש הזמין בחינם. קורס זה מכשיר לצעירים ולבני נוער את הידע, הכישורים והביטחון לתמוך באלו המתמודדים עם בעיות נפשיות.<ref></ref>

== מחקר ==
הקרן ערכה ותמכה בפרויקטי מחקר המתמקדים בבריאות נוער, העצמה ובריאות נפשית. מחקרים אלו שואפים להבין טוב יותר את האתגרים העומדים בפני צעירים ולשפר אסטרטגיות לקידום טוב לב ובריאות נפשית.

הקרן ממשיכה לפעול למען חזונה ליצור עולם אדיב ואמפתי יותר עבור אנשים צעירים, תוך שימת דגש על החשיבות של תמיכה בבריאות הנפש ומלחמה בבריונות.

== קישורים חיצוניים ==

* 

== הערות שוליים ==

קטגוריה:ארגונים
קטגוריה:ליידי גאגא
קטגוריה:ארגוני להט"ב בארצות הברית
ישיבת תפארת התלמוד

ישיבת תפארת התלמוד (שינקר) היא ישיבה קטנה חרדית ליטאית השוכנת בשכונת גבעת משה בירושלים.

== תולדות הישיבה ==
הישיבה הוקמה בשנת תשמ"ג (1983) על ידי הרב ברכיהו שנקר, בנשיאותו של הרב שך. עם הקמת הישיבה, אישר הרב שך בניית פנימייה לישיבה, בשונה מהנוהג המקובל אז, שלא לבנות פנימיות בישיבות קטנות.

== צוות הישיבה ==
ראש הישיבה ומייסדה הוא הרב ברכיהו שינקר. לרב שינקר שלושה אחים המשמשים כראשי ישיבות קטנות בעיר בני ברק: הרב חיים שינקר ראש ישיבת דרכי משה, הרב צבי שינקר ראש ישיבת בית דוד והרב משולם שינקר ראש ישיבת קהילות יעקב<ref></ref>.

==== משגיחים ====
* הרב יהודה אריה וגשל.
* הרב ישראל קליין בוגר הישיבה.

==== ר"מים ====
* עיון:
** הרב שבתי פיין בנו של הרב ראובן פיין.
** הרב חיים שינקר בנו של ראש הישיבה הרב ברכיהו ובוגר הישיבה.
** הרב זאב קראוס חמיו של הרב חיים שינקר.
** הרב בנימין גורטלר חתנו של יהושע פולק ובוגר הישיבה.
** הרב צבי צאהן בוגר הישיבה.

* בקיאות:
** הרב יעקב במברגר בנו של הרב בן ציון במברגר.
** הרב יצחק סטפנסקי.
** הרב שלמה פאלי בנו של הרב הירש פאלי.
** הרב אליהו וינבך.
** הרב אפרים קליין בוגר הישיבה.

== הישיבה כיום ==
הישיבה מעודדת תחרות בין הבחורים<ref></ref> ומתאפיינת בהעמקה בלימוד מעבר להעמקה הרגילה.<ref></ref>

בתשע"ד (2014) פרסם הרב אשר אריאלי מכתב תמיכה בישיבה, לאחר שעלו שמועות כי היא משתייכת לפלג הירושלמי. עם זאת, הרב שטיינמן התבטא כי הוא "לא יכול לקחת אחריות על הישיבה".

הישיבה מונה כיום כ-200 בחורים.

בשנת תשפ"ד (2023) התקבלו 52 בחורים לשיעור א'.

== ראו גם ==

* ישיבת קול תורה לצעירים

* ישיבת אמרי נועם

* ישיבה קטנה

== קישורים חיצוניים ==
*
*
*
*
*

== הערות שוליים ==

קטגוריה:ירושלים: ישיבות
קטגוריה:ישיבות קטנות ליטאיות